O **Gran Premio de México de 2017** (oficialmente coñecido como **Gran Premio de Fórmula 1 de México de 2017**)foi unha carreira de motor de Fórmula Un que se disputou o 29 de outubro de 2017 no Autódromo Hermanos Rodríguez en Cidade de México. A carreira foi a décimo novena carreira do Gran Premio de México, e a décimo sétima vez que a carreira disputouse como un evento do Campionato Mundial desde a tempada inaugural en  1950.

Informe
-------

### Cambio de pilotos

Pierre Gasly regresou a Scuderia Toro Rosso logo de perderse o Gran Premio dos Estados Unidos de 2017. Gasly substituíu a Daniil Kvyat, mentres que o equipo retivo a Brendon Hartley no seu segundo auto.

### Adestramento clasificatorio

Q1
Vantaxe para o dúo de Mercedes, sendo Hamilton o primeiro con 1m17s518, seguido de Bottas, a só 0s060 detrás do seu compañeiro de equipo. Líder da primeira sesión, Verstappen fechou terceiro co RBR, mentres o tetracampión Vettel foi o cuarto no Ferrari #5. Repetindo o bo desempeño dos adestramentos libres, Alonso fechou a Q1 nunha excelente quinta posición no cockpit de McLaren. Con problemas no coche, Gasly nin sequera saíu dos boxes, e saíu último co STR.

**Eliminados:** Pierre Gasly (STR), Romain Grosjean, Kevin Magnussen (ambos de Haas), Pascal Wehrlein e Marcus Ericsson (ambos de Ferrrari).

Q2
Por primeira vez na Q2, Hartley tivo que abandonar a segunda parte do adestramento por culpa dunha rotura do motor no STR. Na parte superior da clasificación, Verstappen pulverizou a marca da pista cunha volta en 1m16s524, colocando o RBR #33 na primeira posición. Na batalla polo título, Vettel foi o segundo, 0s346 detrás do holandés, con Hamilton na cola, terceiro. Nun fin de semana ruin, Williams non conseguiu colocar ningún dos pilotos na Q3, sendo Masa 11º e Stroll 12º. O dúo de McLaren nin sequera saíu dos boxes.

**Eliminados:** Stoffel Vandoorne, Fernando Alonso (ambos de McLaren), Brendon Hartley (STR), Lance Stroll e Felipe Massa (ambos de Williams).

Q3
Verstappen tratou de iniciar a última fase do adestramento dandoo todo: 1m16s574. Atrás del, Vettel con 1m16s833, seguido de Hamilton. O alemán de Ferrari, porén non quixo deixar pasar a oportunidade de saír por diante do seu rival inglés, e voou na última volta rápida para anotar a pole position en México con 1m16s488. O holandés de RBR mantivo o segundo posto, mentres o líder do campionato quedou terceiro. Na batalla interna de Renault, foi mellor Hulkenberg que fechou en oitavo, unha posición por diante do seu compañeiro de equipo Sainz, noveno.

Grella de saída
### Carreira

A loita polo título de Hamilton comezou emocionante. Poucas curvas tras a saída, Max Verstappen conseguiu tomar o liderado a Sebastian Vettel tras un leve toque do piloto de Ferrari. Lewis tentou pasar o alemán, que non cedeu, e os dous tocáronse. Vettel rompeu o alerón dianteeiro, mentres o británico furou o pneumático traseiro. Os dous postulantes ao título entraron aos boxes e descenderon a última posición. Os incidentes foron considerados de carreira, non sendo necesaria ningunha investigación. Escenario perfecto para Verstappen, na dianteira da proba.

Tanto Vettel como Hamilton trocaron pneumáticos tras a parada nos boxes, mudando os ultrabrandos polos suaves, talvez indicando unha estratexia distinta. Na fronte, Bottas estaba segundo, seguido por Esteban Ocon, Nico Hülkenberg, Sergio Pérez e Felipe Masa. Daniel Ricciardo, que saíu 16º, xa estaba en oitavo tras tantas confusións. Cun forte ritmo de proba, Verstappen abría unha vantaxe cómoda con Bottas. En contrapartida, Ricciardo abandonaba a proba aínda no comezo. Masa tras un problema no seu pneumático e Sainz tamén entraban nos boxes para facer as súas respectivas paradas, colocando pneumáticos brandos. A gran sorpresa era a presenza de Marcus Ericsson no novenoposto.

Na volta 13, Masa vendeu caro a 15ª posición para Vettel, que pasouno tras case tocar no coche do brasileiro. O tetracampión se irritou e dixo que Felipe o intentara botar fóra da pista. Aínda así, conseguiu gañar a posición, mentres Hamilton continuaba no fondo do pelotón, no posto 19º e último. Instantes despois, Romain Grosjean sufría unha penalización de 5s por exceder os límites da pista. Mentres Verstappen lideraba, Vettel continuaba abrindo camiño colocanándose 13º tras pasar a Grosjean no fin da recta de boxes. Ata que, na volta 19, todo o público se levantou e, cos puños cerrados, lembrou as vítimas na traxedia ocorrida o último día 19 de setembro co terremoto en varias cidades ao redor do país. Sen dúbidas, o momento máis conmovedor de todo o domingo.

Ocon, que ía en terceiro lugar, entraba nos boxes para efectuar o seu troco de pneumáticos, co Force India colocando os pneumáticos brandos para ir ata o fin. Axiña, a proba tivo un dos momentos máis curiosos do ano: Hamilton foi dobrado por Verstappen. A última vez que ocorreu tal situación foi no Gran Premio de España de 2013, o último gañado por Fernando Alonso na F1. Lewis seguía na última posición e non conseguía pasar Sainz, o 18º. Mesmo coa falta de ritmo de Hamilton e Vettel escalando o pelotón, había só unha oportunidade para o alemán, terminar a proba polo menos en segundo lugar. No caso de que finalizase en terceiro, Lewis sería campión do mundo en México. Nico Hülkenberg, abandonaba a proba na volta 27 por culpa dun problema eléctrico no seu Renault. Finalmente, na volta seguinte, Hamilton conseguía pasar a Sainz e colocábase 18º. Moi lonxe de Vettel, que xa estaba décimo. Porén, cada vez máis preto do título, considerando que Vettel precisaba gañar aínda unha infinidade de posicións.

Na volta 32, outro motor Renault fallaba na fin de semana. Brendon Hartley ficaba novamente no camiño co seu Toro Rosso. Como parou nunha posición perigosa, a dirección de proba accionou o safety-car virtual, o que levou a todo o mundo a entrar en boxes. Hamilton resolveu trocar os brandos polos superbrandos. Vettel arriscou cos ultrabrandos. Restaban aínda 37 voltas para o fin da proba.

Verstappen continuaba liderando na fronte, con Bottas segundo e Räikkönen en terceiro. Vettel, a quen só interesaba terminar polo menos segundo, era oitavo, mentres Hamilton era 15º. Poucos adiantamentos entre os dous postulantes ao título a partir da volta 40. Vettel ocupaba a sétima posición, detrás do ídolo local Sergio Pérez. Hamilton viña tranquilo, no 13º lugar, só esperando o momento da consagración.

Na volta 51, Vettel pasaba a 'Checo' Pérez para tomar o sexto lugar, ficando detrás de Lance Stroll. Ocon, en cuarto, estaba moito máis á cabeza. O mexicano arriscou e entrou nos boxes para facer nova parada e colocar pneumáticos ultrabrandos para o seu stint final, mentres Hamilton xa era 12º, sen se arriscar, detrás do McLaren de Vandoorne e do Williams de Masa. Mais non demorou moito en entrar na zona de puntos facendo dous adiantamentos para subir ao décimo lugar. Vettel tamén abríase camiño e chegaba ao cuarto lugar na volta 58, con Räikkönen diante, 24s031 faltando 11 voltas para o fin. Ao ser informado por Ferrari sobre a diferenza co Ferrari, Vettel brincou: "Mamma mia!".

Nas voltas finais, Hamilton escoltaba a Alonso, noveno, e a Kevin Magnussen, oitavo. Lewis tentou pasar ao seu primeiro gran rival na F1. Foi un duelo emocionante entre dous dos grandes nomes da historia do deporte. O británico pasouno en carreira e colocouse noveno. Un brillo final nunha xornada con drama e emoción para confirmar o tetracampionato dúas voltas despois.

Resultado da carreira

Clasificación
-------------

### Cualificación

| Pos. | Nº | Piloto | Construtor | Tempos de cualificación} | GrellaFinal |
| --- | --- | --- | --- | --- | --- |
| Q1 | Q2 | Q3 |
| 1 | 5 | Alemaña Sebastian Vettel | Ferrari | 1:17.665 | 1:16.870 | **1:16.488** | 1 |
| 2 | 33 | Países Baixos Max Verstappen | Red Bull Racing-TAG Heuer | 1:17.630 | **1:16.524** | 1:16.574 | 2 |
| 3 | 44 |  Lewis Hamilton | Mercedes | **1:17.518** | 1:17.035 | 1:16.934 | 3 |
| 4 | 77 | Finlandia Valtteri Bottas | Mercedes | 1:17.578 | 1:17.161 | 1:16.958 | 4 |
| 5 | 7 | Finlandia Kimi Räikkönen | Ferrari | 1:18.148 | 1:17.534 | 1:17.238 | 5 |
| 6 | 31 | Francia Esteban Ocon | Force India-Mercedes | 1:18.336 | 1:17.827 | 1:17.437 | 6 |
| 7 | 3 | Australia Daniel Ricciardo | Red Bull Racing-TAG Heuer | 1:18.208 | 1:17.631 | 1:17.447 | 16 |
| 8 | 27 | Alemaña Nico Hülkenberg | Renault | 1:18.322 | 1:17.792 | 1:17.466 | 7 |
| 9 | 55 | España Carlos Sainz | Renault | 1:18.405 | 1:17.753 | 1:17.794 | 8 |
| 10 | 11 |  Sergio Pérez | Force India-Mercedes | 1:18.020 | 1:17.868 | 1:17.807 | 9 |
| 11 | 19 |  Felipe Massa | Williams-Mercedes | 1:18.570 | 1:18.099 |  | 10 |
| 12 | 18 |  Lance Stroll | Williams-Mercedes | 1:18.902 | 1:19.159 |  | 11 |
| 13 | 28 |   Brendon Hartley | Toro Rosso | 1:18.683 | sen tempo |  | 17 |
| 14 | 14 | España Fernando Alonso | McLaren-Honda | 1:17.710 | no time |  | 18 |
| 15 | 2 | Bélxica Stoffel Vandoorne | McLaren-Honda | 1:18.578 | sen tempo |  | 19 |
| 16 | 9 |  Marcus Ericsson | Sauber-Ferrari | 1:19.176 |  |  | 12 |
| 17 | 94 | Alemaña Pascal Wehrlein | Sauber-Ferrari | 1:19.333 |  |  | 13 |
| 18 | 20 | Dinamarca Kevin Magnussen | Haas-Ferrari | 1:19.443 |  |  | 14 |
| 19 | 8 | Francia Romain Grosjean | Haas-Ferrari | 1:19.473 |  |  | 15 |
| 107% tempo: 1:22.944 |
| — | 10 | Francia Pierre Gasly | Toro Rosso | sen tempo |  |  | 20 |
| Fonte: |

### Carreira

| Pos. | Nº | Piloto | Construtor | voltas | Tempo/Retirada | Grella | Puntos |
| --- | --- | --- | --- | --- | --- | --- | --- |
| 1 | 33 | Países Baixos **Max Verstappen** | **Red Bull Racing-TAG Heuer** | 71 | 1:36:26.552 | 2 | **25** |
| 2 | 77 | Finlandia **Valtteri Bottas** | **Mercedes** | 71 | +19.678 | 4 | **18** |
| 3 | 7 | Finlandia **Kimi Räikkönen** | **Ferrari** | 71 | +54.007 | 5 | **15** |
| 4 | 5 | Alemaña **Sebastian Vettel** | **Ferrari** | 71 | +1:10.078 | 1 | **12** |
| 5 | 31 | Francia **Esteban Ocon** | **Force India-Mercedes** | 70 | +1 volta | 6 | **10** |
| 6 | 18 |  **Lance Stroll** | **Williams-Mercedes** | 70 | +1 volta | 11 | **8** |
| 7 | 11 |  **Sergio Pérez** | **Force India-Mercedes** | 70 | +1 volta | 9 | **6** |
| 8 | 20 | **Dinamarca Kevin Magnussen** | **Haas-Ferrari** | 70 | +1 volta | 14 | **4** |
| 9 | 44 |  **Lewis Hamilton** | **Mercedes** | 70 | +1 volta | 3 | **2** |
| 10 | 14 | España **Fernando Alonso** | **McLaren-Honda** | 70 | +1 volta | 18 | **1** |
| 11 | 19 |  Felipe Massa | Williams-Mercedes | 70 | +1 volta | 10 |  |
| 12 | 2 | Bélxica Stoffel Vandoorne | McLaren-Honda | 70 | +1 volta | 19 |  |
| 13 | 10 | Francia Pierre Gasly | Toro Rosso | 70 | +1 volta | 20 |  |
| 14 | 94 | Alemaña Pascal Wehrlein | Sauber-Ferrari | 69 | +2 voltas | 13 |  |
| 15 | 8 | Francia Romain Grosjean | Haas-Ferrari | 69 | +2 voltas | 15 |  |
| Ret | 55 | España Carlos Sainz | Renault | 59 | Motor | 8 |  |
| Ret | 9 | Suecia Marcus Ericsson | Sauber-Ferrari | 55 | Motor | 12 |  |
| Ret | 28 |   Brendon Hartley | Toro Rosso | 30 | Motor | 17 |  |
| Ret | 27 | Alemaña Nico Hülkenberg | Renault | 24 | Eléctrico | 7 |  |
| Ret | 3 | Australia Daniel Ricciardo | Red Bull Racing-TAG Heuer | 5 | Motor | 16 |  |
| Fonte: |
|

### Posicións logo da carreira

* **Texto en negra** indica que Mercedes e Lewis hamilton son campións do mundo.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Clasificación no campionato de pilotos

|  | Pos. | Piloto | Puntos |
| --- | --- | --- | --- |
|  | 1 |  **Lewis Hamilton** | 333 |
|  | 2 | Alemaña Sebastian Vettel | 277 |
|  | 3 | Finlandia Valtteri Bottas | 262 |
|  | 4 | Australia Daniel Ricciardo | 192 |
|  | 5 | Finlandia Kimi Räikkönen | 178 |

 | Clasificación do campionato de construtores

|  | Pos. | Construtor | Puntos |
| --- | --- | --- | --- |
|  | 1 | Alemaña **Mercedes** | 595 |
|  | 2 | Italia Ferrari | 455 |
|  | 3 | Austria Red Bull Racing-TAG Heuer | 340 |
|  | 4 | India Force India-Mercedes | 175 |
|  | 5 |  Williams-Mercedes | 76 |

 |

Notas
-----

|  |  |
| --- | --- |
|  | A Galipedia ten un portal sobre: ***Fórmula 1*** |


|  |  |
| --- | --- |
|  | Wikimedia Commons ten máis contidos multimedia na categoría:  ***Gran Premio de México de 2017 Modificar a ligazón no Wikidata*** |

1. ↑  "Hartley retained for Mexican Grand Prix". *Speedcafe*. 24 de outubro de 2017. Consultado o 25 de outubro de 2017.
2. ↑  Daniel Ricciardo recibiu unha penalización de 20 posicións na grella por exceder a súa cota de compoñentes da unidade de potencia.
3. ↑  Brendon Hartley recibiu unha penalización de 20 postos na grella por exceder a súa cota de compoñentes da unidade de potencia.
4. ↑  Fernando Alonso recibiu unha penalización de 20 postos na grella por exceder a súa cota de compoñentes da unidade de potencia.
5. ↑  Stoffel Vandoorne recibiu unha penalización de 35 postos na grella por exceder a súa cota de compoñentes da unidade de potencia.
6. ↑  Pierre Gasly non puido establecer un tempo dentro da norma do 107%, pero recibiu o permiso dos comisarios para comezar a carreira; tamén recibiu unha penalización na grella de 15 posicións por exceder a súa cota de compoñentes da unidade de potencia.
7. ↑  "Formula 1 Gran Premio de México 2017 – Qualifying". *Formula1.com*. Formula One World Championship Ltd. 28 October 2017. Consultado o 28 October 2017.

|  |  |  |
| --- | --- | --- |
| Carreira anterior:**Gran Premio dos Estados Unidos de 2017** | **Campionato Mundial de Fórmula 1 da FIATemporada 2017** | Carreira seguinte:**Gran Premio do Brasil de 2017** |
| Carreira anterior:**Gran Premio de México de 2016** | **Gran Premio de México** | Carreira seguinte:**Gran Premio de México de 2018** |